Kinčeš

Kinčeš je miestna časť obce Dvorianky, nachádzajúcej sa v okrese Trebišov v Košickom kraji na Slovensku. Leží ca  západne od intravilánu Dvorianok. Miestnou časťou prechádza cesta III. triedy 3737 a v blízkosti jej západného okraja prechádza Železničná trať č. 192. V minulosti sa tu nachádzal majer, neskôr plemenársky podnik s dvoma bytovými domami pre jeho zamestnancov. Dnes je sídlom spoločnosti AGRO-S, s. r. o. zaoberajúcej sa rastlinnou a živočíšnou výrobou a s tým súvisiacou podnikateľskou činnosťou.

Dejiny 
Peter, syn Petuna alebo Petena (uvádza sa aj ako syn Petra zvaný Petune) vlastnil na prelome 13. a 14. storočia hradné panstvo pozostávajúce z mestečka Sečovce a okolitých dedín Albínov, Kinčeš, Dvorianky, Hriadky, Višňov, Filovo, Kravany, Stankovce, Parchovany, Sečovská Polianka, Cabov, Bačkov, Dargov, Trnávka a Zbehňov.

V 30. rokoch 20. storočia patril majer Kinčeš k jedným z hospodárskych dvorov na periférii chotára Sečoviec. Neskôr tu bol zriadený štátny plemenársky ústav.

Referencie

Pozri aj 
 Dvorianky

Dvorianky
Miestne časti na Slovensku